Document ID: /roh_data/filtered/fineweb-2-filterrobots_roh.jsonl.gz/54190

In plug-in è in tochet software che visualisescha cuntegn da l'internet che Firefox na po betg elavurar. Quai pertutga cunzunt formats dad audio e video e gieus protegids cun patents. Plug-ins vegnan creads e distribuids da las interpresas che tegnan quests patents. Plug-ins frequents èn Adobe Flash, Apple QuickTime ni Microsoft Silverlight.
In collaps capita sche software na funcziuna betg pli. Plug-ins pon collabir ord differents motivs e chaschunan che Firefox collabescha alura era. Per dapli infurmaziuns davart collaps da Firefox pos ti leger l'artitgel Firefox crashes - Troubleshoot, prevent and get help fixing crashes. Davent da Firefox 3.6.4 per Windows e Linux, e davent da Firefox 4 per Mac vegnan tscherts plug-ins chargiads independentamain da Firefox. Uschia resta Firefox activ, era sch'in plug-in collabescha.
Annunzias da collaps cuntegnan be infurmaziuns tecnicas per gidar als sviluppaders da Firefox da chattar sbagls ed als eliminar. Questas annunzias na cuntegnan naginas infurmaziuns persunalas. Las infurmaziuns che vegnan tramessas en ils rapports cumpeglian:
Questas infurmaziuns vegnan tractadas tenor las directivas per la protecziun da datas da Mozilla.
Blers problems cun plug-ins pon vegnir schliads cun actualisar il plug-in.
Per controllar sch'ils plug-ins che ti has installà èn atiquads pos ti visitar la pagina da Mozilla per controllar plug-ins.
Il num dal plug-in ch'è collabì vesas ti en il messadi d'errur.
Legia l'artitgel Il plug-in «Adobe Flash» è collabì.